ਪੋਕੀਮੌਨਾਂ ਦੀ ਸੂਚੀ
ਪੋਕੀਮੌਨ ਇੱਕ ਤਰ੍ਹਾਂ ਦੇ ਕਲਪਿਤ ਜੀਵ ਹਨ। ਇਹਨਾਂ ਨੂੰ ਟ੍ਰੇਨਰਾਂ ਦੁਆਰਾ ਫੜ ਕੇ ਸਿੱਖਿਅਤ ਕੀਤਾ ਜਾਂਦਾ ਹੈ ਅਤੇ ਇੱਕ ਖੇਡ ਦੇ ਤੌਰ 'ਤੇ ਹੋਰਾਂ ਪੋਕੀਮੌਨਾਂ ਨਾਲ ਲੜਾਇਆ ਜਾਂਦਾ ਹੈ। ਪੋਕੀਮੌਨ ਫ੍ਰੈਨਚਾਇਜ਼ ਦੁਆਰਾ ਹਾਲੇ ਤੱਕ 722 ਪੋਕੀਮੌਨ ਬਣਾਏ ਗਏ ਹਨ। ਹੇਠਾਂ ਇਹਨਾਂ 722 ਪੋਕੀਮੌਨਾਂ ਦੀ ਸੂਚੀ ਦਿੱਤੀ ਗਈ ਹੈ। ਪੋਕੀਮੌਨਾਂ ਦੀ ਵੰਡ ਗੇਮਾਂ ਦੀਆਂ ਪੀੜ੍ਹੀਆਂ ਦੇ ਹਿਸਾਬ ਨਾਲ ਵੀ ਕੀਤੀ ਜਾਂਦੀ ਹੈ ਅਤੇ ਗੇਮਾਂ ਵਿੱਚ ਇਹਨਾਂ ਦੀ ਵੰਡ ਲਈ ਹੋਰ ਅੰਕ ਪ੍ਰਣਾਲੀ ਵੀ ਅਪਣਾਈ ਜਾਂਦੀ ਹੈ। ਸਭ ਤੋਂ ਪਹਿਲੇ ਸੀਜ਼ਨ ਵਿੱਚ 151 ਪੋਕੀਮੌਨ ਹਨ। ਪੋਕੀਮੌਨ ਰੈੱਡ ਅਤੇ ਬਲੂ ਵਿੱਚ ਕਾਂਟੋ ਪੋਕੀਡੈਕਸ ਅੰਕ ਅਪਣਾਏ ਗਏ ਹਨ। ਇਸ ਵਿੱਚ 151 ਪੋਕੀਮੌਨ ਹਨ ਅਤੇ ਇਹ ਵੀ 151 ਰਾਸ਼ਟਰੀ ਪੋਕੀਡੈਕਸ ਵਾਂਗ ਹੀ ਹਨ। ਪੋਕੀਮੌਨ ਗੋਲਡ ਅਤੇ ਸਿਲਵਰ ਵਿੱਚ 100 ਹੋਰ ਪੋਕੀਮੌਨ ਸ਼ਾਮਿਲ ਕੀਤੇ ਗਏ ਅਤੇ ਇਸ ਤਰ੍ਹਾਂ ਜੋਟੋ ਪੋਕੀਡੈਕਸ ਵਿੱਚ ਕੁੱਲ 251 ਪੋਕੀਮੌਨ ਹੋ ਗਏ। ਹੋਈਨ ਖੇਤਰ ਵਿੱਚ 67 ਨਵੇਂ ਪੋਕੀਮੌਨ ਸ਼ਾਮਿਲ ਕੀਤੇ ਗਏ। ਇਸੇ ਤਰ੍ਹਾਂ ਪੋਕੀਮੌਨ ਰੂਬੀ ਅਤੇ ਸੈਫ਼ਾਇਰ ਵਿੱਚ 135 ਨਵੇਂ ਪੋਕੀਮੌਨ ਸ਼ਾਮਿਲ ਕੀਤੇ ਗਏ। ਇਸ ਤਰ੍ਹਾਂ ਕੁੱਲ ਪੋਕੀਮੌਨਾਂ ਦੀ ਗਿਣਤੀ 386 ਹੋ ਗਈ। ਪੋਕੀਮੌਨ ਬਲੈਕ ਅਤੇ ਵਾਈਟ ਵਿੱਚ 156 ਨਵੇਂ ਪੋਕੀਮੌਨ ਸ਼ਾਮਿਲ ਕੀਤੇ ਗਏ। ਅਤੇ ਇਹ ਸਭ ਯੂਨੋਵਾ ਪੋਕੀਡੈਕਸ ਵਿੱਚ ਦੇਖੇ ਜਾ ਸਕਦੇ ਹਨ। ਅਗਲੀ ਲੜੀ ਪੋਕੀਮੌਨ ਬਲੈਕ 2 ਅਤੇ ਵਾਈਟ 2 ਵਿੱਚ ਪੁਰਾਣੀਆਂ 145 ਪ੍ਰਜਾਤੀਆਂ ਵਿੱਚ ਤਬਦੀਲੀ ਕਰਕੇ ਇਹਨਾਂ ਨੂੰ ਯੂਨੋਵਾ ਪੋਕੀਡੈਕਸ ਵਿੱਚ ਸ਼ਾਮਿਲ ਕੀਤਾ ਗਿਆ। ਅੱਗੇ ਚੱਲ ਕੇ ਪੋਕੀਮੌਨ ਐਕਸ ਅਤੇ ਵਾਈ ਵਿੱਚ 71 ਹੋਰ ਨਵੇਂ ਪੋਕੀਮੌਨ ਸ਼ਾਮਿਲ ਕੀਤੇ ਗਏ। ਇਸੇ ਲੜੀ ਦੌਰਾਨ ਮੈਗਾ ਵਿਕਾਸ ਵੀ ਸ਼ਾਮਿਲ ਕੀਤਾ ਗਿਆ ਇਸ ਤਰ੍ਹਾਂ ਨਵੇਂ ਪਾਤਰਾਂ ਦੀ ਕਮੀ ਨੂੰ ਦੂਰ ਕੀਤਾ ਗਿਆ। 10 ਫਰਵਰੀ 2016 ਨੂੰ ਕੋਰੋਕੋਰੋ ਮੈਗਜ਼ੀਨ ਵਿੱਚ 722ਵਾਂ ਪੋਕੀਮੌਨ ਸਾਹਮਣੇ ਲਿਆਂਦਾ ਗਿਆ ਪਰ ਹਾਲੇ ਤੱਕ ਇਸਦੀ ਪ੍ਰਜਾਤੀ ਬਾਰੇ ਕੁੱਝ ਨਹੀਂ ਦੱਸਿਆ ਗਿਆ। ਪੋਕੀਮੌਨਾਂ ਦੀ ਸੂਚੀ ਹੇਠ ਲਿਖੇ ਅਨੁਸਾਰ ਹੈ-